b"\n_START_ARTICLE_\nFerran Kettler\n_START_SECTION_\nBiografia\n_START_PARAGRAPH_\nKettler va n\xc3\xa9ixer al Palau de Jelgava l'1 de novembre de 1655. Entre 1658 i 1660, juntament amb la resta de la seva fam\xc3\xadlia, va ser presoner dels suecs a Riga i m\xc3\xa9s endavant a Ivangorod. _NEWLINE_Despr\xc3\xa9s de la mort del seu pare el 1682 el ducat va passar a les mans del seu germ\xc3\xa0 gran Frederic Casimir Kettler. Mentrestant, Ferran es trobava servint a l'ex\xc3\xa8rcit polon\xc3\xa8s, on va assolir el rang de tinent-general. Va participar en batalles en contra de l'Imperi Otom\xc3\xa0. Despr\xc3\xa9s que Frederic Casimir mor\xc3\xads el 1698, la seva v\xc3\xaddua, juntament amb Ferran, es van convertir en tutors del m\xc3\xa9s petit Frederic Guillem Kettler i van governar el ducat en el seu nom com a regents. _NEWLINE_Quan va comen\xc3\xa7ar la Gran Guerra del Nord el 1700, Ferran Kettler va participar en batalles a la vora de Riga. Despr\xc3\xa9s de la seva derrota a la Batalla de Daugava es va escapar a Danzig, on va romandre fins a la seva mort. Durant l'ocupaci\xc3\xb3 sueca, el Consell del Ducat (landtag) va refusar recon\xc3\xa8ixer Ferran com a duc. Despr\xc3\xa9s de casar-se amb Anna de R\xc3\xbassia, el jove Frederic Guillem va morir. Aix\xc3\xad va ser que el seg\xc3\xbcent candidat al tron de la casa reial de Kettler, Ferran, i aix\xc3\xb2 ho va obligar a tornar a Curl\xc3\xa0ndia, per\xc3\xb2 no ho va fer en forma immediata. El ducat va ser governat per Anna de R\xc3\xbassia en qualitat de regent en aquest per\xc3\xadode. _NEWLINE_L'any 1725 el Consell del Ducat va elegir a Maurice de Saxe com el nou duc. Tanmateix, es va veure obligat a deixar Curl\xc3\xa0ndia poc despr\xc3\xa9s d'haver assumit el poder a causa de problemes que va tenir amb l'administraci\xc3\xb3 imperial russa. _NEWLINE_Ferran Kettler es va casar amb la jove Joana Magdalena de Sax\xc3\xb2nia-Weissenfels als seus 75 anys el 1730. Aquest mateix any Anna de R\xc3\xbassia es va convertir en tsarina de l'Imperi rus i el Consell del Ducat finalment va recon\xc3\xa8ixer Ferran com a duc. _NEWLINE_El 1736 el rei August III de P\xc3\xb2lonia va oferir el tron de Curl\xc3\xa0ndia i Semig\xc3\xa0lia a Ernst Johann von Biron secretament. Aquest \xc3\xbaltim era l'amant de la tsarina Anna i tenia una \xc3\xa0mplia influ\xc3\xa8ncia als assumptes d'estat. _NEWLINE_Ferran Kettler va morir a Danzig el 4 de maig de 1737. No va tenir fills, per la qual cosa el Consell del Ducat va acabar escollint a Ernst Johann von Biron com el nou duc un mes despr\xc3\xa9s de la seva mort."